**Den udfyldte blanket indsendes via Borger.dk eller med almindelig post til et af politiets to administrative centre.**

**Politiets behandling af personoplysninger**

I forbindelse med behandlingen af din sag behandler politiet oplysninger om dig med henblik på at sikre, at du opfylder betingelserne, jf. § 48 i bekendtgørelse nr. 1444 af den 1. december 2016 med senere ændringer.

Det udfyldte skema danner grundlag for registrering i Politiets Våbenregister, som Rigspolitiet er dataansvarlig for.

Din ansøgning vil blive behandlet af Administrativt Center Øst (ACØ), såfremt skytteforeningen er hjemmehørende på Sjælland eller øerne, eller af Administrativt Center Vest (ACV), såfremt foreningen er hjemmehørende i Jylland eller på Fyn. De administrative centre kan kontaktes på telefon 4386 1500 (ACØ) og 9610 1449 (ACV), sikker e-mail via [www.borger.dk](http://www.borger.dk) eller ved almindelig post på følgende adresser:

Administrativt Center Vest Administrativt Center Øst

Att.: Våben Att.: Våben

Postboks 1062 Postboks 199

7500 Holstebro 2630 Taastrup

Tilladelsen er gyldig i 5 år, jf. våbenbekendtgørelsens § 49, stk. 4, nr. 8. Godkendelser udstedes med gyldighed fra den 1. juli 2018, hvor ordningen træder i kraft.

Du skal selv rette henvendelse til ACØ/ACV, hvis du ikke længere ønsker at være registreret i politiets våbenregister. Hvis du retter henvendelse herom inden for godkendelsens 5-årige gyldighedsperiode, vil ACØ/ACV give de ovenfor nævnte skytteforeninger besked om, at godkendelsen anses for bortfaldet.

ACØ/ACV underretter de ovenfor anførte skytteforeninger om godkendelsen, og hvis godkendelsen på et senere tidspunkt tilbagekaldes eller hvis du får afslag på godkendelsen (Politiet oplyser ikke begrundelsen for tilbagekaldelse eller afslag til skytteforeningerne).